གསུང་མགུར་བདུན་ཅུ༌པ།
དགྲ་རྣམས་ངོ་ཚ་དང་བཅས་ཕམ་པར་རེ་བ།
1 ༼དཱ་བིད་ཀྱི་དྲན་གསོའི་མགུར་མ་དབུ་མཛད་ལ་སྤྲད༌པ།༽ ཀྱེ་ཀྱེ་དཀོན་མཆོག་ང་རང་མྱུར་དུ༌སྐྱོབས། །ཡ་ཝཱེ་མགྱོགས་པོར་ང་ལ་རོགས་རམ༌མཛོད།། 2 ངའི་སྲོག་གཅོད་ཕྱིར་ང་རང་འཚོལ་མཁན༌རྣམས། །ལྷན་ཅིག་སྐྱེངས་ཤིང་ངོ་ཡང་ནོངས་གྱུར༌ཅིག །ང་ལ་གནོད་པ་འབྱུང་བར་དགའ་བ༌རྣམས། །ངོ་ཚ་དང་བཅས་ཕམ་པར་གྱུར་ཅིག༌གུ། 3 ང་ལ་ཨ་ཧ་ཨ་ཧ་ཟེར་མཁན༌རྣམས། །རང་གི་ངོ་ཚའི་རྐྱེན་གྱིས་ཕམ་པར༌ཤོག། 4 ཁྱེད་རང་འཚོལ་མཁན་དགའ་ཞིང་མགུ་བ༌དང༌། །ཁྱེད་ཀྱི་སྐྱབས་ལ་དགའ་བས་དུས་རྒྱུན༌དུ། །དཀོན་མཆོག་བསྟོད་འོས་ཞེས་སུ་སྨྲ་གྱུར༌ཅིག། 5 འོན་ཀྱང་ང་ནི་དབུལ་ཞིང་ཕོངས་པས༌ན། །དཀོན་མཆོག་ལམ་སེང་ངའི་རྩར་ཕེབས་པར༌མཛོད། །ང་ཡི་རོགས་རམ་དང་ནི་སྲོག་སྐྱོབ༌ཁྱེད། །ཀྱེ་ཀྱེ་ཡ་ཝཱེ་ཐུགས་གཡེལ་མ་མཛད༌ཅིག།